елементи с произход или изпратени от КНР, понастоящем класирани в кодове по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-нататък са наричани заедно „мерките“.
 (7)
 С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.
 Б. УСЛОВИЯ НА АНГАЖИМЕНТА
 (8)
 Производителите износители се съгласиха, наред с другото, да не продават обхванатия продукт на първия независим клиент в Съюза под определена минимална вносна цена (МВЦ) в рамките на свързаното годишно равнище на вноса в Съюза („годишно равнище“), определено в ангажимента. Освен това производителите износители се ангажираха да гарантират, че всички продажби в рамките на годишното равнище са обхванати от търговска фактура, издадена от съответния производител износител, и от сертификат за поет ангажимент при износ, издаден от CCCME и съдържащ информацията, описана в ангажимента.
 (9)
 В ангажимента са посочени случаите, представляващи неспазване на ангажимента, като списъкът им не е изчерпателен. В списъка са включени:
 —
 изготвяне на подвеждащи декларации относно произхода на разглеждания продукт,
 —
 промяна в модела на търговия със Съюза, без за това да има резонен мотив или икономическа мотивация, различна от налагането на мерките.
 Производителят износител носи отговорност за случаите на нарушения от страна на свързаните с него лица, посочени в ангажимента.
 (10)
 Съгласно ангажимента производителите износители също така се задължават всяко тримесечие да предоставят на Комисията подробна информация за всичките си продажби за износ и препродажби за Съюза („тримесечните отчети“). Поради това се очаква данните, представени в тези тримесечни отчети, да са пълни и верни, а докладваните сделки напълно да отговарят на условията на ангажимента.
 (11)
 С оглед гарантиране спазването на ангажимента производителите износители се ангажираха също така да предоставят всичката информация, която Комисията счита за необходима.
 В. КОНТРОЛ НА ПРОИЗВОДИТЕЛИТЕ ИЗНОСИТЕЛИ
 (12)
 При упражняването на контрол във връзка с изпълнението на ангажимента Комисията провери предоставената от производителите износители информация от значение за ангажимента. Комисията се обърна също така за съдействие към държавите членки на основание член 8, параграф 9 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент.
 (13)
 Констатациите, изложени в съображения 14 — 17, се отнасят до установените във връзка със ZNSHINE проблеми, поради които Комисията е длъжна да оттегли приемането на ангажимента по отношение на този производител износител.
 Г. ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА
 (14)
 Митническите органи на две държави членки са поискали заплащането на антидъмпингови и изравнителни мита за определен брой сделки за внос на соларни модули. Първоначално соларните модули са били декларирани с произход, различен от КНР, поради което не са попаднали в обхвата на мерките. Митническите органи обаче са установили, че соларните модули са произведени от ZNSHINE и са експедирани за Съюза през трета държава.
 (15)
 Въз основа на данните, с които разполага Комисията, дружествата, взели участие в гореописаните дейности, са лица, свързани със ZNSHINE. Следователно ZNSHINE е нарушил условията на ангажимента, посочени в съображение